Diari Oficial de la Generalitat Valenciana


Sumari del DOGV 4402, del 19-12-2002 (2002/14418)

ORDE de 12 de desembre de 2002, de la Conselleria d'Agricultura, Pesca i Alimentació, per la qual es modifica l'import global màxim d'una línia de subvenció inclosa en l'Orde de 25 de març de 2002, per la qual es publiquen les línies pressupostàries i els imports globals màxims que financen, per a l'exercici 2002, determinades subvencions gestionades per la Direcció General de Producció Agrària.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4402

Data del DOGV
:   19-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14265


Data del document
:   12-12-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * modernització de l'explotació agrària
    * suport econòmic
    * mecanització agrària
    * equip agrícola

ORDE de 12 de desembre de 2002, de la Conselleria d'Agricultura, Pesca i Alimentació, per la qual es modifica l'import global màxim d'una línia de subvenció inclosa en l'Orde de 25 de març de 2002, per la qual es publiquen les línies pressupostàries i els imports globals màxims que financen, per a l'exercici 2002, determinades subvencions gestionades per la Direcció General de Producció Agrària. [2002/M14095]
  
En l'Orde de 25 de març de 2002 (DOGV núm. 4.223, de 8 d'abril), es fixaven les línies pressupostàries i els imports globals màxims d'una sèrie de línies de subvenció, entre elles les corresponents a les ajudes a la promoció de noves tecnologies en maquinària i equips agraris. Com que s'ha aprovat una generació de crèdits que afecta el programa 714.20, Ordenació i Millora de les Produccions Agràries, s'incrementa l'import global màxim per a esta.
  
Per això, a proposta del director general de Producció Agrària, en l'exercici de la competència que tinc atribuïda per la Llei 5/1983, de 30 de desembre, de Govern Valencià,
  
ORDENE
  
Article únic
  
Es modifica l'Orde de 25 de març de 2002, sobre línies pressupostàries i imports globals màxims de les subvencions gestionades per la Direcció General de Producció Agrària, amb bases reguladores en vigor, pel que fa a la següent línia d'ajuda del programa 714.20, Ordenació i Millora de les Produccions Agràries, l'import del qual quedarà de la manera següent:
  
Línia T0180000
  
Orde de 19 de febrer de 1993, del Ministeri d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i equips agraris (BOE núm. 52, de 02.03.1993).
  
Orde de 13 de juliol de 1993, de la Conselleria d'Agricultura i Pesca, per a l'aplicació a la Comunitat Valenciana de l'Orde Ministerial de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris (DOGV núm. 2.092, de 30.08.1993).
  
Import global màxim: 691.000 euros.
  
Disposició final
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 12 de desembre de 2002
  
La consellera d'Agricultura, Pesca i Alimentació,